সংসদ ভবন চত্বরে ঢুকে পড়ল যুবক! চাঞ্চল্য দিল্লিতে

ওয়েব ডেস্ক : সংসদ ভবন (Parliament) চত্বরে ঢুকে পড়ল অজ্ঞাতপরিচয় যুবক! শুক্রবার এমনই চাঞ্চল্যকর ঘটনা ঘটল রাজধানী দিল্লিতে (Delhi)। অবশ্য সংসদের অন্দরে ঢোকার পর পরেই অভিযুক্তকে আটক করেছে নিরাপত্তা রক্ষীরা। তবে এতো কড়া নিরাপত্তা থাকা সত্বেও, কীভাবে ওই যুবক সংসদ চত্বরে প্রবেশ করল, তা নিয়ে ইতিমধ্যে প্রশ্ন উঠতে শুরু করেছে। সংসদ ভবনের নিরাপত্তা নিয়েও প্রশ্ন উঠছে।

সূত্রের খবর, শুক্রবার সকাল সাড়ে ছ’টা নাগাদ সংসদ চত্বরে ঢুকে পড়ে ওই ব্যক্তি। সংসদ ভবনের (Paliament) বাইরে থাকা একটি গাছে ওঠার পর দেওয়াল টপকে ওই যুবক ঢোকে বলে জানা যাচ্ছে। এর পরেই বিষটি নজরে পড়তেই অভিযুক্ত ওই যুবককে আটক করে সিআইএসএফ (CISF) জওয়ানরা। তবে কী উদ্দেশ্যে সংসদ ভবনে ঢুকেছিল ওই যুবক? তা এখনও জানান যায়নি। তাকে জিজ্ঞাসাবাদ করে নিরাপত্তারক্ষীরা তা জানার চেষ্টা চালাচ্ছে বলে জানা গিয়েছে।

আরও খবর : পথকুকুর নিয়ে প্রবল বিক্ষোভে রায় বদল সুপ্রিম কোর্টে

তবে এই প্রথম নয় সংসদ ভবনের (Parliamant) নিরাপত্তায় গলদ এর আগে বহুবার দেখেছে গোটা দেশ। অতীতে পুরনো সংসদে হামলার ঘটনা দেখেছে দেশবাসী। ২০২৪ সালে অধিবেশন চলাকালীন দুই যুবক ‘স্মোক বম্ব’ হামলা চালিয়েছিল। তা নিয়ে রীতিমতো আতঙ্কের পরিবেশ তৈরি হয়েছিল। এর পরেই সংসদ ভবনে ঢুকে পড়ল অজ্ঞাত পরিচয় ব্যক্তি। ফলে ‘গণতন্ত্রের মন্দির’-এর নিরাপত্তা নিয়ে ফের একবার প্রশ্ন উঠেছে।

প্রসঙ্গত, সংসদ ভবনে এই ধরণের ঘটনার কারণে নিরাপত্তায় পরিবর্তন আনা হয়েছিল কেন্দ্রের তরফে। নিরাপত্তার দায়িত্ব থেকে ‘ওয়াচ অ্যান্ড ওয়ার্ড কমিটি’কে সরিয়ে দেওয়া হয়েছিল। তার পরিবর্তে দায়িত্ব দেওয়া হয় সিআইএসএফকে (CISF)। এমনকি দিল্লি পুল্শের ১৫০ নিরাপত্তা কর্মীকেও দায়িত্ব থেকে সরিয়ে দেওয়া হয়। কিন্তু লাভের লাভ কিছু হল না। সেই নিরাপত্তার ভেদ করেই সংসদভবন চত্বরে ঢুকে পড়ল অজ্ঞাত পরিচয় যুবক।

দেখুন অন্য খবর :

The post সংসদ ভবন চত্বরে ঢুকে পড়ল যুবক! চাঞ্চল্য দিল্লিতে first appeared on KolkataTV.